Ilhom Aliyev Qorabog‘ning bir qismida muvaqqat ma’muriyat tuzishni buyurdi

Ozarbayjon prezidenti Ilhom Aliyev Tog‘li Qorabog‘ hududining Ozarbayjon kuchlari egallagan bir qismida muvaqqat maxsus ma’muriyat tuzish haqida buyruq imzoladi, deb yozadi “RBK”.

 Ilhom Aliyev.
Prezident saytida e’lon qilingan hujjatga ko‘ra, egallangan hududlarda:
Sentabr oxirida nizo kuchayganidan buyon Ozarbayjon Tog‘li Qorabog‘da ba’zi hududlarni egallab olgani haqida ko‘p marta bayonot bergan, ammo ularning hammasi ham Armaniston tomonidan tasdiqlanmagan edi. Xususan, Boku xabariga ko‘ra, u tan olinmagan respublika chegaralaridan janubdagi hududni (Eron bilan chegaradagi), shuningdek, Madagiz qishlog‘i joylashgan hududni egallagan.
25-oktabr kuni Ozarbayjon prezidenti Ilhom Aliyev 25-oktabr kuni Zangilan, Jabroil va Kubatli tumanlarining bir qator qishloqlari, shuningdek, Kubatli shahri qo‘lga olinganini ma’lum qilgan. Keyinroq Armaniston Mudofaa vazirligi shahar egallanganini tan olgan edi.
Eslatib o‘tamiz, Tog‘li Qorabog‘dagi harbiy harakatlar tinchlikka erishish uchun qilingan uchta urinishga qaramasdan, 27-sentabrdan buyon davom etmoqda.